การใช้ภูมิปัญญาชาวบ้าน การใช้การรักษาผิวด้วยมืออาชีพ การใช้ผลิตภัณฑ์ตามเคาน์เตอร์และใบจ่าย
น้ำมะนาวมีกรดซิตริกซึ่งสามารถช่วยทำให้จุดด่างดำแห่งวัยจางลง แต้มน้ำมะนาวสดลงบนจุดด่างดำโดยตรงและปล่อยทิ้งไว้ 30 นาทีก่อนล้างออก ทำวิธีนี้ 2 ครั้งต่อวันและคุณจะเริ่มเห็นผลลัพธ์ใน 1-2 เดือน   น้ำมะนาวทำให้ผิวของคุณอ่อนไหวต่อแสงอาทิตย์ (และอาจจะทำให้จุดด่างดำแห่งวัยแย่ลง) เพราะฉะนั้นห้ามใช้น้ำมะนาวทาผิวเมื่อคุณกำลังจะออกไปข้างนอก ถ้าคุณมีผิวแพ้ง่าย น้ำมะนาวอาจทำให้ผิวของคุณระคายเคือง เพราะฉะนั้นพยายามทำให้เจือจางด้วยน้ำหรือน้ำกุหลาบในอัตราส่วนที่เท่ากันก่อนทาผิว นมเปรี้ยวมีกรดแลคติกซึ่งกัดสีผิวในวิธีเดียวกับกรดซิตริกของน้ำมะนาว ใช้นมเปรี้ยวทาจุดด่างดำแห่งวัยโดยตรงและทิ้งไว้ 15 นาทีถึงครึ่งชั่วโมงก่อนล้างออก   ถ้าคุณมีผิวมัน คุณควรผสมนมเปรี้ยวกับน้ำมะนาวก่อนใช้เพราะวิธีช่วยป้องกันไม่ให้ผิวมัน สำหรับประโยชน์ที่มากขึ้น ผสมน้ำมะเขือเทศเข้ากับนมเปรี้ยวเพราะมะเขือเทศมีสารกัดสีผิวซึ่งสามารถช่วยลดเลือนจุดด่างดำแห่งวัยได้ เชื่อกันว่าส่วนผสมของน้ำผึ้งและโยเกิร์ตสามารถช่วยลดจุดด่างดำแห่งวัยได้   ผสมน้ำผึ้งและโยเกิร์ตรสจืดในปริมาณเท่ากันและทาจุดด่างดำแห่งวัย ทิ้งไว้ 15-20 นาทีก่อนล้างออก ทำสิ่งนี้ 2 ครั้งต่อวัน น้ำส้มสายชูจากแอปเปิ้ลไซเดอร์เป็นส่วนผสมที่สำคัญของวิธีตามภูมิปัญญาชาวบ้านรวมไปถึงวิธีสำหรับจุดด่างดำแห่งวัย ทาน้ำส้มสายชูจากแอปเปิ้ลไซเดอร์บนจุดด่างดำแห่งวัยโดยตรงและทิ้งไว้ 30 นาทีก่อนล้างออก   ใช้วิธีนี้ 1 ครั้งต่อวันเท่านั้นเพราะน้ำส้มสายชูจากแอปเปิ้ลไซเดอร์อาจทำให้ผิวแห้ง คุณน่าจะเห็นความเปลี่ยนแปลงของจุดด่างดำแห่งวัยในเวลาประมาณ 6 สัปดาห์ สำหรับประโยชน์ที่เพิ่มขึ้น ผสมน้ำส้มสายชูจากแอปเปิ้ลไซเดอร์กับน้ำหัวหอม (ซึ่งคุณสามารถสกัดโดยการสับหัวหอมให้ละเอียดผ่านที่กรอง) ในสัดส่วนที่เท่ากัน และถ้าจุดด่างดำแห่งวัยโดยตรง ว่านหางจระเข้ถูกใช้อย่างแพร่หลายในผลิตภัณฑ์รักษาผิวรวมไปถึงจุดด่างดำแห่งวัย ทาเจลว่านหางจระเข้สด (ที่ได้จากต้นโดยตรง) บนจุดด่างดำแห่งวัยและปล่อยทิ้งไว้ให้ซึมสู่ผิว   คุณไม่จำเป็นต้องล้างว่านหางจระเข้ออกเพราะมันอ่อนโยนมาก อย่างไรก็ตาม คุณอาจจะต้องการล้างมันออกถ้าเริ่มรู้สึกเหนียว ถ้าหากคุณไม่สามารถหาเจลจากต้นว่านหางจระเข้ได้ คุณสามารถซื้อน้ำว่านหางจระเข้สดจากตลาดหรือร้านขายบรรจุภัณฑ์เพื่อสุขภาพ สิ่งนี้ได้ผลเช่นเดียวกัน น้ำมันละหุ่งเป็นที่รู้จักเพราะมีคุณสมบัติสามารถปลอบประโลมผิวและพิสูจน์แล้วว่าได้ผลในการรักษาจุดด่างดำแห่งวัย ทาน้ำมันละหุ่งบนจุดด่างดำแห่งวัยและนวดประมาณ 1-2 นาทีจนซึมสู่ผิว  ทำวิธีนี้ 1 ครั้งในตอนเช้าและ 1 ครั้งในตอนเย็นและคุณน่าจะเห็นความเปลี่ยนแปลงในเวลาประมาณ 1 เดือน ถ้าหากคุณมีผิวแห้ง คุณสามารถผสมน้ำมันมะพร้าว น้ำมันมะกอกหรือน้ำมันอัลมอนด์ปริมาณน้อยเข้ากับน้ำมันละหุ่งเพื่อเพิ่มความชุ่มชื้น เชื่อกันว่าไม้จันทน์มีสารต่อต้านริ้วรอยและมักจะใช้เพื่อลดเลือนจุดด่างดำแห่งวัย   ผสมผงไม้จันทน์เล็กน้อยเข้ากับน้ำกุหลาบ 2-3 หยด กลีเซอรีนและน้ำมะนาว ทาส่วนผสมนี้บนจุดด่างดำแห่งวัยและทิ้งให้แห้งประมาณ 20 นาทีก่อนล้างออกด้วยน้ำเย็น อีกทางเลือกหนึ่งคือคุณสามารถนวดน้ำมันไม้จันทน์สกัดลงบนจุดด่างดำแห่งวัยโดยตรง แสงเลเซอร์เข้มข้นตรงเข้าสู่ผิวชั้นนอกและทำให้ผิวฟื้นคืนสภาพระหว่างการรักษา ความเข้มข้นของแสงเลเซอร์ทำให้เม็ดสีผิวแตกกระจายและทำลายการเปลี่ยนสีของผิว  การรักษาโดยการใช้เลเซอร์ไม่เจ็บแต่อาจจะเกิดความระคายเคืองเล็กน้อย แพทย์จะทาครีมยาชา 30-45 นาทีก่อนการรักษาเพื่อบรรเทาอาการระคายเคือง จำนวนครั้งของการรักษาจะขึ้นอยู่กับขนาดของบริเวณและจำนวนของจุดด่างดำ โดยทั่วไปคุณจะต้องทำการรักษา 2-3 ครั้ง แต่ละครั้งใช้เวลา 30-45 นาที คุณไม่จำเป็นต้องหยุดงานหลังการรักษาแต่คุณอาจจะมีอาการแดง บวมหรืออ่อนไหวต่อแสงแดด ถึงแม้ว่าการรักษาโดยการใช้เลเซอร์นั้นมีประสิทธิภาพมากแต่ข้อเสียของมันคือราคา ราคาเริ่มต้นจากหลักพันไปถึงหลักหมื่นต่อครั้งโดยขึ้นอยู่กับประเภทของเลเซอร์ที่ใช้ (เลเซอร์แบบ Q-switched ruby หรือ Alexandrite หรือ Fraxel dual) และจำนวนของจุดด่างดำที่ต้องรักษา การรักษาแบบไมโครเดอร์มาเบรชั่นคือการรักษาโดยใช้อุปกรณ์ที่มีแรงอัดอากาศ อุปกรณ์นี้พ่นผลึกคริสตัล แร่สังกะสีและแร่ที่ละเอียดมากลงบนผิวโดยตรงและขัดผิวชั้นบนเพื่อกำจัดผิวที่เต็มไปด้วยเม็ดสีเข้ม   คุณไม่จำเป็นต้องหยุดงานหลังการรักษาแบบไมโครเดอร์มาเบรชั่นและมันไม่มีผลข้างเคียง การรักษา 1 ครั้งใช้เวลา 30 นาทีถึง 1 ชั่วโมงโดยขึ้นอยู่กับบริเวณที่มีจุดด่างดำและคุณต้องทิ้งระยะห่าง 2-3 สัปดาห์ระหว่างการรักษาแต่ละครั้ง โดยทั่วไปคุณต้องทำการรักษา 2-3 ครั้ง ราคาประมาณ 3,000 บาทต่อครั้ง การลอกผิวหน้าด้วยสารเคมีช่วยผลัดเซลล์ผิวที่ตายแล้วออกเพื่อให้คุณมีผิวใหม่ที่สดใส แพทย์จะทำความสะอาดบริเวณที่มีจุดด่างดำและทาเจลที่มีค่าเป็นกรดระหว่างการลอกผิวหน้าด้วยสารเคมีจากนั้นจึงทำบริเวณนั้นให้เป็นกลางเพื่อหยุดการทำงานของสารเคมี  ผลข้างเคียง ได้แก่ อาการแดง ลอก แพ้ซึ่งอาจจะต้องหยุดงาน โดยทั่วไปคุณต้องทำการรักษา 2 ครั้งซึ่งมีระยะห่างกัน  3-4 สัปดาห์ ราคาประมาณ 9,000 บาทต่อครั้ง ไฮโดรควิโนนเป็นครีมฟอกสีที่มีประสิทธิภาพมากซึ่งสามารถลดเลือนจุดด่างดำแห่งวัยได้   ไฮโดรควิโนนมีจำหน่ายตามเคาน์เตอร์ทั่วไปที่ความเข้มข้นไม่เกิน 2% แต่ถ้าความเข้มข้นมากกว่านั้นจะต้องใช้ใบจ่ายยาจากแพทย์ ข้อควรระวังคือไฮโดรควิโนนเป็นสารต้องห้ามในประเทศแถบยุโรปและเอเชียเพราะเป็นสารก่อให้เกิดมะเร็ง อย่างไรก็ตาม ไฮโดรควิโนนยังเป็นที่แพร่หลายในสหรัฐอเมริกา เรตินเอเป็นผลิตภัณฑ์บำรุงผิวที่ต่อต้านริ้วรอยได้อย่างดีเยี่ยมซึ่งใช้เพื่อกำจัดริ้วรอยและรอยเหี่ยวย่น ปรับสภาพผิวและความยืดหยุ่นและช่วยลดเลือนสีผิวและผิวที่เสียจากแสงแดดรวมไปถึงจุดด่างดำแห่งวัยด้วย   เรตินเอคือวิตามินเอซึ่งมาในรูปแบบของครีมหรือเจลที่มีความเข้มข้นแตกต่างกัน คุณสามารถซื้อได้โดยใช้ใบจ่ายยาจากแพทย์เท่านั้น เพราะฉะนั้นคุณต้องปรึกษาแพทย์ก่อนใช้ผลิตภัณฑ์นี้ มันช่วยกำจัดจุดด่างดำแห่งวัยโดยการขัดผิว ลอกผิวชั้นนอกออกและเผยผิวสดใหม่ที่อยู่ข้างใต้ กรดไกลโคลิกคือกรดอัลฟาไฮดรอกซี่ประเภทหนึ่งที่ใช้ในการลอกหน้า มันทำงานโดยการขัดผิว ลดริ้วรอย รอยเหี่ยวย่นและจุดด่างดำแห่งวัย   กรดไกลโคลิกที่มีจำหน่ายตามเคาน์เตอร์มาในรูปของครีมหรือโลชั่นซึ่งใช้โดยการทาและปล่อยทิ้งไว้บนผิว 2-3 นาทีก่อนจะล้างออก กรดไกลโคลิกอาจจะรุนแรงต่อผิว บางครั้งก่อให้เกิดอาการแดงและระคายเคือง คุณควรทำผิวให้ชุ่มชื้นหลังจากที่ใช้ผลิตภัณฑ์ซึ่งทำจากกรดไกลโคลิก ครีมกันแดดจะไม่ช่วยทำให้จุดด่างดำแห่งวัยที่ปรากฏอยู่แล้วลดเลือดลงแต่จะช่วยไม่ให้เกิดจุดด่างดำแห่งวัยเพิ่มขึ้น (เพราะเกิดจากผิวถูกทำลายโดยแสงแดด)   ยิ่งไปกว่านั้น ครีมกันแดดจะช่วยป้องกันไม่ให้จุดด่างดำที่มีอยู่แล้วมีสีเข้มขึ้นหรือสังเกตได้ง่ายขึ้น คุณควรใช้ครีมกันแดดที่มีซิงค์ ออกไซด์และ SPF15 เป็นอย่างน้อยทุกวันถึงแม้ว่าจะไม่ร้อนไม่มีแดดก็ตาม
ใช้น้ำมะนาว. ใช้นมเปรี้ยว. ใช้น้ำผึ้งและโยเกิร์ต. ใช้น้ำส้มสายชูจากแอปเปิ้ลไซเดอร์. ใช้ว่านหางจระเข้. ใช้น้ำมันละหุ่ง. ใช้ไม้จันทน์. ใช้เทคโนโลยีเลเซอร์เพื่อกำจัดจุดด่างดำแห่งวัย. ลองใช้การรักษาแบบไมโครเดอร์มาเบรชั่นเพื่อกำจัดจุดด่างดำแห่งวัย. ลอกผิวหน้าด้วยสารเคมี. ใช้ไฮโดรควิโนน. ใช้เรตินเอ. ใช้ผลิตภัณฑ์ที่มีกรดไกลโคลิก. ใช้ครีมกันแดด.
https://www.wikihow.com/Remove-Age-Spots https://www.wikihow.com/Remove-Age-Spots https://www.wikihow.com/Remove-Age-Spots
Using Home Remedies Using Professional Skin Treatments Using OTC and Prescription Products